SAPPE บวกต่อ 4% ลุ้นกำไรปี 66 ทะลุ 700 ล้าน รับยอดขายพุ่ง โบรกอัพเป้า 61 บ.
SAPPE บวกต่อ 4% โบรกชี้กำไรปี 66 แตะ 746 ล้านบาท รับยอดขายส่งออกทั้งใน-ตปท.พุ่ง โบรกอัพราคาเป้าหมายใหม่อยู่ที่ 61 บาท
SAPPE บวกต่อ 4% โบรกชี้กำไรปี 66 แตะ 746 ล้านบาท รับยอดขายส่งออกทั้งใน-ตปท.พุ่ง โบรกอัพราคาเป้าหมายใหม่อยู่ที่ 61 บาท
7 ก.พ. 2566

ผู้สื่อข่าวรายงานว่าวันนี้ (6 ก.พ.66) ราคาหุ้น บริษัท เซ็ปเป้ จำกัด (มหาชน) หรือ SAPPE ณ เวลา 10:35 น. อยู่ที่ระดับ 51.50 บาท บวก 2.00 บาท หรือ 4.04% ราคาสูงสุด 51.75 บาท ราคาต่ำสุด 50.00 บาท ด้วยมูลค่าซื้อขาย 39.04 ล้านบาท

บล.ทิสโก้ ระบุในบทวิเคราะห์ (30 ก.พ.66) ว่าแนวโน้มผลประกอบการไตรมาส 1/66 ของ SAPPE คาดจะเพิ่มขึ้นได้ต่อเนื่องจากการส่งออกเริ่มกลับมาออเดอร์สินค้าหลังจากที่ชะลอคำสั่งซื้อในไตรมาส 4/65 จึงปรับประมาณการกำไรปี 66 อยู่ที่ 746 ล้านบาท เพิ่มขึ้น 16% จากงวดเดียวกันของปีก่อน และในปี 67 ประมาณกำไรสุทธิอยู่ที่ 863 ล้านบาท เพิ่มขึ้น 16% จากงวดเดียวกันของปีก่อน จากการปรับโครงสร้างรายได้อื่นๆ และค่าใช้จ่ายจากการให้บริการจัดหาเรือขนส่งสินค้าให้กับลูกค้าที่ลดลง เนื่องจากสถานการณ์การขาดแคลนเรือเริ่มคลี่คลายจากคาดยอดขายในประเทศเพิ่มขึ้นปีละ 5% จากการทำการตลาดและออกสินค้าใหม่มากกว่า 20SKU
อีกทั้งคาดยอดส่งออกเพิ่มขึ้นปีละ 15% จากการทำการตลาดต่างประเทศเพิ่มขึ้นจากการเพิ่มช่องทางจำหน่ายร่วมกับdistributor ให้ครอบคลุมมากขึ้น ประเมินอัตรากำไรขั้นต้นเพิ่มขึ้นตามกำลังการผลิตที่เพิ่มตามยอดขาย ส่งผลให้อัตรากำไรสุทธิเพิ่มขึ้นอยู่ที่ 14.3%-14.7% บริษัทมีแผนปรับไลน์ผลิตที่มีอยู่ช่วยเพิ่มกำลังการผลิตได้ 30% จากการปรับไปใช้ OEM และเพิ่มไลน์ใหม่ในประเทศ
ทั้งนี้ ยังคงให้ราคาเป้าหมายใหม่จากการปรับประมาณการอยู่ที่ 61 บาท จากเดิม 58.50 บาท
 